**Ministru kabineta rīkojuma projekta**

**„Par Latvijas Republikas pilnvarotiem pārstāvjiem Ziemeļu Investīciju bankā” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Likums „Par Līgumu starp Dāniju, Igauniju, Somiju, Islandi, Latviju, Lietuvu, Norvēģiju un Zviedriju par Ziemeļu Investīciju banku” ar pievienotu līgumu un statūtiem, kas nosaka Latvijas Republikas dalību Ziemeļu Investīciju bankā (turpmāk – ZIB) un Latvijas pārstāvju dalību bankas pārvaldes struktūrās. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2012.gada 18.aprīļa Ministru kabineta rīkojums Nr.180 „Par Latvijas Republikas pilnvarotiem pārstāvjiem Ziemeļu Investīciju bankā” paredz norīkot Valsts kases pārvaldnieku Kasparu Āboliņu ZIB Direktoru valdes direktora amatā un Finanšu ministrijas valsts sekretāres vietnieces finanšu politikas jautājumos Līgu Kļaviņu ZIB Direktoru valdes direktora vietnieces amatā uz laiku līdz 2016.gada 31.maijam. Rotācijas kārtībā no 2016.gada 1.jūnija par ZIB Direktoru valdes priekšsēdētāju jākļūst Latvijas ieceltajam direktoram. Valsts kases pārvaldnieks Kaspars Āboliņš jau ir guvis ievērojamu pieredzi, darbojoties ZIB Direktoru valdes sastāvā, tai skaitā no 2014.gada 1.jūnija ieņemot arī ZIB Direktoru valdes priekšsēdētāja vietnieka amatu. Šobrīd ZIB Direktoru valdes direktora amatā un ZIB Direktoru valdes priekšsēdētāja vietnieka amatā ieceltais Kaspars Āboliņš sniegtu vērtīgu ieguldījumu, pildot ZIB Direktoru valdes priekšsēdētāja pienākumus no 2016.gada 1.jūnija līdz 2018.gada 31.maijam. ZIB Direktoru valdes priekšsēdētājs tiks iecelts ZIB Direktoru valdes sēdes laikā atbilstoši rotācijas shēmai, par kuru ir panākta vienošanās starp dalībvalstīm.Ņemot vērā, ka šobrīd spēkā esošais termiņš tuvojas beigām, saskaņā ar ZIB Statūtu 15.pantu Finanšu ministrija ir izstrādājusi Ministru kabineta rīkojuma projektu „Par Latvijas Republikas pilnvarotiem pārstāvjiem Ziemeļu Investīciju bankā” (turpmāk – Ministru kabineta rīkojuma projekts), kas paredz ZIB Direktoru valdes pārstāvjus iecelt iepriekšminētajos amatos uz laiku no 2016.gada 1.jūnija līdz 2020.gada 31.maijam. Iestājoties jaunajam amatā apstiprināšanas periodam, Ministru kabineta rīkojuma projekts aizvietos pašlaik spēkā esošo 2012.gada 18.aprīļa Ministru kabineta rīkojumu Nr.180 „Par Latvijas Republikas pilnvarotiem pārstāvjiem Ziemeļu Investīciju bankā”.Ar amatu pienākumu pildīšanu saistītos izdevumus sedz ZIB. |
| 3. | Projekta izstrādē iesaistītās institūcijas | Finanšu ministrija, Valsts kase |
| 4. | Cita informācija | Nav |
|  |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Nav attiecināms. |
| 2. | Citas starptautiskās saistības | Projekts atbilst Latvijas saistībām pret ZIB, kas noteiktas ZIB Statūtu 15. pantā. |
| 3. | Cita informācija | Nav |

|  |
| --- |
| 1.tabula **Tiesību akta projekta atbilstība ES tiesību aktiem** |
| Projekts šo jomu neskar. |

|  |
| --- |
| 2.tabula Ar tiesību akta projektu uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem**Pasākumi šo saistību izpildei** |
| Projekts šo jomu neskar.  |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu |  Rīkojuma projekts tiks publicēts laikrakstā “Latvijas Vēstnesis”, normatīvo aktu informācijas sistēmā „NAIS”, kā arī bezmaksas normatīvo aktu bāzē [www.likumi.lv](http://www.likumi.lv). |
|  2. | Sabiedrības līdzdalība projekta izstrādē | Nav attiecināms. |
| 3. | Sabiedrības līdzdalības rezultāti | Nav attiecināms. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Finanšu ministrija, Valsts kase. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Finanšu ministrija un Valsts kase nodrošinās Latvijas pārstāvju dalību ZIB pārvaldes struktūrās.Rīkojuma projekta izpilde nav saistīta ar jaunu institūciju izveidi, esošu institūciju likvidēšanu vai reorganizāciju. |
| 3. | Cita informācija | Nav |

*Anotācijas II, III, IV sadaļa – projekts šo jomu neskar.*

Finanšu ministre D. Reizniece-Ozola

11.03.2016 12:24

541

Stūrmanis; 67083909

Dainis.Sturmanis@fm.gov.lv